S'inaugura el nou institut de secundària Clara Campoamor d'Alaquàs
26/10/2004 19:54:00

# S'inaugura el nou institut de secundària Clara Campoamor d'Alaquàs

*   26/10/2004 19:54:00
*   [Imprimir](#)
*   Compartir
*    https://www.alaquas.org/documento.asp?id\_do=9455

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9455%2F1&title=Ajuntament%20d%27Alaqu%C3%A0s.%20Prensa.S%27inaugura%20el%20nou%20institut%20de%20secund%C3%A0ria%20Clara%20Campoamor%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9455/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9455/9455_Form_4.jpg)](https://www.alaquas.org/ficheros/documentos/2004/2/9455/9455_Form_10.jpg "<a href='https://www.alaquas.org/ficheros/documentos/2004/2/9455/9455_Form_10.jpg' target=_blank><i class='fa fa-external-link' aria-hidden='true'></i>.S'inaugura el nou institut de secundària Clara Campoamor d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9455&idioma=1&autotraduce=0)

L'Alcalde d'Alaquàs ha aprofitat la presència del President de la Generalitat Valenciana per a demanar el seu suport per a millorar els diferents centres escolars de la ciutat i fer realitat nous projectes educatius a Alaquàs

El dilluns 25 d'octubre es va inaugurar oficialment l'IES Clara Campoamor d'Alaquàs, el segon institut de secundària de la ciutat. A l'acte van estar presents l'Alcalde d'Alaquàs, Jorge Alarte; el President de la Generalitat Valenciana, Francisco Camps; el Conseller de Cultura i Educació, Alejandro Font de Mora; el Director de l'Institut, Àngel Ruíz Díaz; la Corporació Municipal i representants de la comunitat educativa d'Alaquàs.

En els discursos, l'Alcalde d'Alaquàs va felicitar totes les persones que amb el seu esforç han fet realitat un nou institut. Jorge Alarte va destacar que per a l'Ajuntament d'Alaquàs "l'educació i la cultura són una prioritat" i va voler incidir en el seu "compromís amb una educació valenciana pública i de qualitat que garantisca l'accés de tota la ciutadania a l'ensenyament".

L'Alcalde va aprofitar també la presència de Francisco Camps per a demanar el seu suport per a fer realitat els nous projectes que l'Ajuntament d'Alaquàs té prevists en matèria d'educació, com són la creació d'un nou col·legi en la zona del Sanchis Almiñano i l'ampliació i la dotació de més serveis en els col·legis Bonavista i Vila d'Alaquàs. Va destacar també la seua iniciativa per a construir una xarxa d'escoles infantils municipals i seguir millorant l'educació permanent de les persones adultes. Alarte va finalitzar la seua intervenció recordant la persona que dóna nom a aquest nou centre, Clara Campoamor, una dona que al llarg de la seua vida va lluitar pels drets humans i especialment pels drets de les dones.

L'Institut Clara Campoamor d'Alaquàs ha estat en els últims anys una vella reivindicació per part de la comunitat educativa. Actualment, vora 300 alumnes cursen els seus estudis en els diferents mòduls que ofereix el centre. En primer d'ESO hi ha 80 joves, en segon estudien 86, en tercer un total de 85 i en quart d'ESO aproximadament 62 alumnes. Pel que fa als batxillerats, 54 formen part del curs de primer i 43 en segon. En els cicles formatius hi ha un total de 31 alumnes.